Воз за Пусан

Воз за Пусан (, ) — јужнокорејски акционен филм за зомбија од 2016 г. од режисерот, сценарист и аниматор Јон Санг Хо. Дејството на филмот се случува за време на зомби-апокалипса во Јужна Кореја, со големи жртви во воз во корејска брза железница.

Филмот бил премиерно прикажан на 13 мај 2016 г. на Канскиот кинофестивал, надвор од конкуренција, како дел од Полноќните прикажувања (Midnight Screenings). Филмот бил објавен во Јужна Кореја на 20 јули 2016 г., станувајќи филм со најголема заработка таа година.

 Содржина 
Непознат вирус протекува во тајна лабораторија. Една од првите заразени е срна, која случајно ја удрил еден камионџија. По судирот, животното станува како ништо да не се случило, но со пострашен изглед и со целосно бели очи, каков што ќе биде изгледот на зомбијата во филмот.

Главниот лик на филмот, менаџерот Сок Ву, е циничен работохолик и разведен татко на неговата мала ќерка Су Ан. Су Ан сака да ја види својата мајка, која живее во Пусан на југот на земјата, за нејзиниот роденден. Сок Ву првично го негира патувањето на својата ќерка, но навечер гледа видеозапис од дневната училишна претстава: Су Ан се обидува да отпее песна, но се збунува и замолчува. Сок Ву ги откажува своите обврски утре и оди со својата ќерка до постојката во Сеул рано наутро; гледаат противпожарни возила и пожар во облакодер покрај патот. Јунаците се качуваат во возот на линијата Кјонгбусон. Исто така, патувајќи со Сок Ву во возот се и: Јун Санг Ха со својата бремена сопруга Сонг Кјонг, богатиот стопанственик Јон Сук, бејзболска екипа од 10 души, вклучувајќи го играчот Мин Јонг Гук и неговата девојка навивачка Ким Џин Хи, постарите сестри Ин Гил и Џонг Гил, како и еден бездомник што се крие во тоалетот, 2 спроводници и 1 спроводница, машиновозачот и другите 75 патници.

За време на поаѓањето на возот, зомбијата успеваат да ја нападнат постојката, по што се случуваат напади и обиди за упад на возот; касната жена успева да скокне во последниот вагон и ѝ станува лошо; Подоцна, таа се претвора во зомби и ја гриза спроводницата — така, заразата брзо се шири низ возот.

Јунаците се принудени да бегаат од зомбијата во еден од вагоните поблиску до челото на возот: иако само стаклена врата ги дели од заразените патници во последните вагони, јунаците откриваат дека зомбијата не можат да ја отворат. Благодарение на интернетот и телефонските повици, станува познато дека случаите на ненадејна агресија и беснило кај луѓето се зачестени и дека епидемијата, заедно со масовните немири, се шири низ целата земја на југ. Возот мора да стигне до безбедната постојка во Теџон, каде што преживеаните патници ќе бидат примени од војската. Меѓутоа, излегува дека и Теџон е зафатен од епидемијата — јунаците се принудени да побегнат од толпата зомби-војници. Сок Ву, Санг Ха, Јонг Гук и 2 бејзболски играчи ги држат зомби-војниците на постојката. Тие ги задржуваат зомбијата некое време и, жртвувајќи двајца бејзболски играчи, Сок Ву, Санг Ха и Јонг Гук самите налетуваат на последниот вагон. Патниците се наоѓаат расфрлани низ различни вагони, се кријат во тоалетите и разговараат на мобилни телефони. Патниците се поделени во три групи: Сок Ву, Санг Ха и Јонг Гук во последниот вагон, Су Ан, Сонг Кјонг, Ин Гил и бездомникот во средина на возот, Џонг Гил, Јон Сук, спроводникот, Џин Хи и 12 патници поблиску до машиновозачот. Сок Ву дознава по телефон дека неговото друштво е посредно вклучено во катастрофата; меѓутоа, има добра вест — војската успеала да создаде безбедна зона на југот на земјата, во близина на Пусан. Сок Ву, Санг Ха и Јонг Гук решаваат да дојдат до Су Ан, Сонг Кјонг, Ин Гил и бездомникот; во исто време, тие треба да надминат неколку вагони исполнети со зомбија, користејќи умешност и генијалност. Заедно излегуваат во безбедниот вагон на чело на возот, во кој Јон Сук ги убедува другите да не ја отвораат вратата за преживеаните. Умира Санг Ха, кој се жртвувал за да ја спаси својата бремена сопруга и другите, како и Ин Гил, немајќи време да влезе во безбедната зона. Јон Сук продолжува да ги лаже незаразените патници од предниот вагон дека јунаците се заразени, и ги заклучуваат во предниот ходник заедно со Џин Хи. Џонг Гил, вознемирена поради смртта на нејзината сестра и ужасена од себичноста на преживеаните, им ја отвора вратата на зомбијата и тие упаѓаат во вагонот, а таа и другите 12 патници се претвораат во зомбија — само Јон Сук и спроводникот успеваат да се сокријат во тоалетот.

На постојката Тегу е откриено дека шините се блокирани од возови што излетале исполнети со зомбија и нема да можат да се движат понатаму. Машиновозачот решава да бара друг воз за да стигне до безбедниот Пусан. Јон Сук го измамува спроводникот и бега од возот. Јонг Гук и Џин Хи го кршат прозорецот на друг воз, а Јон Сук, откако се упатува кон учениците, го турка девојчето кон зомби, од кое таа се заразува. Јонг Гук во тага ја прегрнува својата девојка и станува жртва на нејзиниот заразен гриз.

Одеднаш се урива локомотива што не е под контрола, јунаците паѓаат во блокада и се принудени да излезат од неа. Бездомникот се жртвува за да ги спаси Сок Ву, Су Ан и Сонг Кјонг, а Јон Сук го напушта машиновозачот. Како последица на тоа, има само четири лица на локомотивата што ја напуштаат постојката Тегу: Сок Ву, Су Ан, Сонг Кјонг и Јон Сук. Јон Сук е заразен и бавно се претвора во зомби; Сок Ву успева да го оттурне од локомотивата изложувајќи си ја раката на гриз. Сфаќајќи дека наскоро ќе се претвори во зомби, Сок Ву ја заклучува својата ќерка и Сонг Кјонг во кабината на машиновозачот и паѓа од локомотивата, полузаразен. Су Ан и Сонг Кјонг стигнуваат до тунелот на југ, каде што локомотивата е запрена пред блокада. Излегува дека темниот тунел го чуваат војници — тие нишанат кон јунакињите за елимининирање по наредба на генералот, сметајќи ги за зомбија, но штом ја слушаат песната на Су Ан, која ја испеала на училишната претстава, веднаш го спуштаат оружјето и трчаат да пружат помош, каде завршува филмот.

 Улоги 

|-
|Конг Ју
|Сок Ву
|-
|Џунг Ју Ми
|Сонг Кјонг
|-
|Ма Донг Сок
|Јун Санг Ха
|-
|Ким Су Ан
|Су Ан
|-
|Чои Ву Шик
|Мин Јонг Гук
|-
|Ан Со Хи
|Ким Џин Хи
|-
|Ким Уи Сунг
|Јон Сук
|-
|Чои Гви Ха
|бездомникот
|-
|Џанг Хјук Џин
|Ки Чул
|-
|Парк Мјунг Син
|Џонг Гил
|-
|Је Су Џунг
|Ин Гил
|-
|Џонг Сок Јонг
|машиновозачот
|}

 Наводи 

 Надворешни врски 



__СОСОДРЖИНА__
__ИНДЕКС__

Категорија:Филмови од 2016 година
Категорија:Јужнокорејски филмови
Категорија:Филмови на корејски јазик